Fundargerð ritaði : Eggert Sólberg Jónsson , Sviðsstjóri frístunda - og menningarsviðs . 1 . Starfslýsing framkvæmdastjóra UMFG - 2001011 Starfslýsing framkvæmdastjóra UMFG lögð fram samkvæmt grein 4.4 í samstarfssamningi Grindavíkurbæjar og aðalstjórnar Ungmennafélags Grindavíkur um eflingu íþróttastarfs í Grindavík 2020 - 2024 . Frístunda - og menningarnefnd fagnar því að aðalstjórn UMFG ráði sameiginlegan framkvæmdastjóra og vonast eftir góðu samstarfi við þann eða þá sem ráðin verður í starfið . 2 . Viðburðir um jól og áramót 2019 - 2020 - 1908132 Rætt um hvernig til tókst með þá viðburði sem frístunda - og menningarnefnd kom að því að skipuleggja um jól og áramót . Nefndin telur að allir viðburðir hafi heppnast vel . Nefndin leggur til við bæjarráð að sviðsstjóra verði falið að auglýsa eftir áhugasömum aðila til þess að hafa umsjón með áramótabrennu 2020 . 3 . Viðburðir á frístunda - og menningarsviði 2020 - 2001016 Drög að viðburðadagatali fyrir árið 2020 lögð fram . Nefndin leggur til að í stað Menningarviku í mars verði viðburðum dreift á vormánuði undir heitinu Menningarvor í Grindavík . 4 . Framtíðarsýn fyrir Sjóarann síkáta - 1907007 Drög að framtíðarsýn fyrir Sjóarann síkáta lögð fram . Nefndin samþykkir drögin fyrir sitt leyti og vísar þeim til afgreiðslu í bæjarráði . 5 . Sjóarinn síkáti 2020 - 1910071 Drög að verkefnisáætlun ásamt uppfærðu markaðsefni fyrir Sjóarann síkáta 2020 lögð fram . Hátíðin fer fram 5. - 7. júní í ár . Dagskrá hátíðarinnar mun taka mið af niðurstöðu könnunar er gerð var í kjölfar hátíðarinnar 2019 . Ýmsar breytingar verða á dagskrá og ásýnd hátíðarinnar í takt við við vilja íbúa . 6 . Vinnuskóli Grindavíkurbæjar 2020 - 1912037 Tillaga að skipulagi fyrir Vinnuskóla Grindavíkur 2020 lögð fram . Nefndin samþykkir tillöguna . 7 . Verklagsreglur um úthlutun styrkja til forvarnamála - 1912017 Tillaga forvarnateymis Grindavíkurbæjar að verklagsreglum um úthlutun styrkja til forvarnamála lögð fram . Frístunda - og menningarnefnd samþykkir reglurnar og vísar þeim til staðfestingar í bæjarráði . Fleira ekki gert . Fundi slitið kl. 19:00 .